Валанцёры шмат што робяць за ўласныя сродкі і сваімі сіламі. Напрыклад, Ала Жураўская — маці траіх уласных дзяцей і дваіх прыёмных — працавала закройшчыцай, перанесла шэраг складаных аперацый і цяпер сама мае інваліднасць. Але гэта не перашкаджае ёй ужо дзесяцігоддзе ахвяраваць вольным часам і сіламі дзеля таго, каб дапамагчы іншым. Увогуле, брацтва Праабражэння самае буйное ў епархіі і адно з самых актыўных: штогод тут праводзяцца летнія, восеньскія і зімовыя злёты-лагеры, мерапрыемствы, звязаныя з выхаваннем, рэабілітацыяй, аздараўленнем і арганізацыяй вольнага часу моладзі і інвалідаў.